สวัสดีค่ะ คือมีอาการปวดหัวที่น่าจะมาจากความเครียดค่ะ เพราะโดยปกติแล้วเป็นคนคิดนั่นนี่ และเครียดง่ายค่ะ มีอาการปวดหัวในทุกๆวันเป็นเวลาหลายเดือนแล้วค่ะ ในบางครั้งก็ปวดหัวในตอนที่ไม่เครียดเลยค่ะ เช่นตอนมีความสุขก็ปวดหัวค่ะ อยากทราบว่ามันจะเป็นอันตรายอะไรไหมคะ และสถานการณ์ในปัจจุบันทำให้ไม่สามารถหลีกหนีจากเรื่องที่เครียดได้เลยค่ะ
สวัสดีค่ะ อาการปวดศีรษะ มีความเครียดร่วมด้วยนั้น อาจจะเป็นปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หรือความเครียด ความกังวล การพักผ่อนน้อยได้ สาเหตุอื่นๆเช่น ปวดไมเกรน มักปวดข้างเดียว มีคลื่นไส้ ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ พยายามหาสิ่งที่ชอบทำเพื่อผ่อนคลายความเครียดและควรไปพบแพทย์ถ้าอาการปวดเป็นมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้แม้จะกินยาแก้ปวดแล้วก็ไม่ดีขึ้น